
Către,

BIROUL PERMANENT AL

 CAMEREI DEPUTAŢILOR


Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.73/2016 privind unele măsuri pentru sprijinirea persoanelor afectate de distrugerea parţială a blocului situat în municipiul Bistriţa, str. Arţarilor nr.20, ca urmare a exploziei produse în data de 19 octombrie 2016, trimis comisiei pentru examinare pe fond, cu adresa nr. PLx 118/2017 din 13 februarie 2017.
VICEPREŞEDINTE,

ION CĂLIN
Comisia pentru administraţie publică şi amenajarea teritoriului 

R A P O R T    

asupra proiectului de Lege pentru aprobarea Ordonanţei de urgenţă a Guvernului nr.73/2016 privind unele măsuri pentru sprijinirea persoanelor afectate de distrugerea parţială a blocului situat în municipiul Bistriţa, str. Arţarilor nr.20, ca urmare a exploziei produse în data de 19 octombrie 2016

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. PLx 118/2017 din 13 februarie 2017, cu dezbaterea pe fond, în procedură de urgență, a proiectului de Lege pentru aprobarea Ordonanţei de urgenţă a Guvernului nr.73/2016 privind unele măsuri pentru sprijinirea persoanelor afectate de distrugerea parţială a blocului situat în municipiul Bistriţa, str. Arţarilor nr.20, ca urmare a exploziei produse în data de 19 octombrie 2016, înregistrat cu nr.4c-6/70/14.02.2017.

Senatul a adoptat proiectul de lege în ședința din data de 8 februarie 2017, în condițiile art.115 alin.(5) teza a III-a din Constituția României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport Comisia a avut în vedere:

- avizul favorabil al Consiliului Legislativ (nr.1044/28.10.2016)
- avizul favorabil al Comisiei juridice, de disciplină și imunități (nr.4c-11/271/21.02.2017)

- avizul favorabil al Comisiei pentru egalitatea de șanse pentru femei și bărbați (nr.4c-17/1180/28.02.2017)

Proiectul de lege are ca obiect reglementarea unor măsuri pentru sprijinirea persoanelor afectate de distrugerea parţială a blocului situat în municipiul Bistriţa, str. Arţarilor nr.20, ca urmare a exploziei produse în data de 19 octombrie 2016, în sensul schimbării temporare a regimului unor locuinţe pentru tineri în locuinţe de necesitate, urmând a fi închiriate celor 10 familii afectate de distrugerea parţială menţionată mai sus.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din 28 februarie 2017.

La lucrările comisiei au fost prezenţi 24 deputaţi, din totalul de 25 membri ai comisiei.

La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman  - secretar de stat și domnul Ciprian Lucian Roșca - secretar de stat în cadrul Ministerului Dezvoltării Regionale, Administrației Publice și Fondurilor Europene.
În urma examinării proiectului de lege și a opiniilor exprimate de către membrii Comisiei, s-a hotărât cu unanimitate de voturi, adoptarea proiectului de Lege pentru aprobarea Ordonanţei de urgenţă a Guvernului nr.73/2016 privind unele măsuri pentru sprijinirea persoanelor afectate de distrugerea parţială a blocului situat în municipiul Bistriţa, str. Arţarilor nr.20, ca urmare a exploziei produse în data de 19 octombrie 2016, în forma adoptată de Senat.

În raport cu obiectul şi conţinutul reglementării, proiectul de lege face parte din categoria legilor organice.
	VICEPREŞEDINTE,
	SECRETAR,

	ION CĂLIN
	SIMONA BUCURA OPRESCU


   Șef serviciu, Sofia Chelaru

Consilier, Roxana Feraru

1/3
PAGE  
3/3

[image: image2.png]